open-index/open-wikipedia-markdown huggingface dataset:
Benny Goodman

**Benjamin David Goodman** (1909–1986) var en amerikansk klarinettist og storbandleder. Han begynte å spille klarinett da han var elleve år gammel og spilte profesjonelt allerede som 13-åring.

## Liv og virke
### Bakgrunn
Goodman var sønn av fattige jødiske immigranter fra tsarrussisk område. Han var det niende av tolv barn. Hans far, David Goodman, opprinnelig Gutman (1873–1926), kom til Amerika i 1892 fra Warszawa i den russiske delen av det da delte Polen, og han ble skredder. Hans mor, Dora Grisinsky (1873–1964), kom fra Kaunas, som er en by i litauisk område. De møttes i Baltimore i Maryland og flyttet til Chicago før Bennys fødsel. 

Som tiåring fikk han en klarinett og fikk undervisning i Kehelah-Jacob-synagogen. I to år ble han undervist av Franz Schoepp fra Chicago Symphony Orchestra. Da han var tolv år gammel spilte han allerede i teaterorkester og i forskjellige danseorkester i Chicago.

### Karriere
Han er kjent som jazzmusiker, og som en av grunnleggerne av swing-perioden og fikk derfor tilnavnet «King of Swing». I 1925 begynte han som 16-åring i  Ben Pollacks orkester der han gjorde sine første innspillinger. I 1934 startet han sitt første egne orkester.

Mange musikkritikere er av den mening at Goodman hadde en tilsvarende betydning for jazz og swing som for eksempel Elvis Presley skulle få for Rock and Roll. Goodman hadde det som et mål å bringe de svarte nærmere det hvite publikum, og har med dette også gitt et bridrag til å overbygge raseskiller i USA, fordi man tidlig i 1930-årene ikke lett kunne finne svarte og hvite musikere spille i de samme musikkapellene. Dette ble annerledes med Goodman i hans eget storband. 

Goodman opptrådte også som solist i klassisk musikk, og komponister som Paul Hindemith, Aaron Copland, Malcolm Arnold og Béla Bartók har tilegnet ham verk.

Han har en stjerne på Hollywood Walk of Fame.

## Diskografi (utvalg)
* *The chronogical Benny Goodman* (komplette studio-innspillinger 1928–) (Classics records)
* *Benny Goodman air play (1936–1938)* (Sony Zillion)
* *The complete 1937 Madhatten room broadcasts*, 6 volumer (Viper's nest)
* *Benny Goodman on the air (1937–1938)* (Sony Columbia masterpieces)
* *Benny Goodman live at Carnegie Hall* (16. jan. 1938) (Sony Columbia)
* *Charlie Christian – The genius of the electric guitar (1939–1941)* (CBS Jazz Masterpieces)
* *The Benny Goodman sextet featuring Charlie Christian (1939–1941)* (CBS Jazz Masterpieces)
* *The small groups (1941–1945)* (CBS Jazz Masterpieces)
* *V Discs – A musical contribution by America's best for our armed forces overseas (1936–1948)* (Collector's choice Music catalog)
* *Benny Goodman sextet – Slipped disc (1945–1946)* (CBS Jazz Masterpieces)
* *Benny Goodman in HiFi* (1954) (EMI Capitol jazz)
* *Happy session* (1958) (Columbia Collectables Jazz Classics)
* *Benny in Brussels* (1958) (Columbia Sony)
* *Together again* (1963) (RCA)
* *Benny Goodman recorded live in Stockholm* (1970) (London)
* *On stage with Benny Goodman and his sextet* (1972) (London)

## Referanser


## Eksterne lenker
* 
* 
* 
*
Kamasutra

***Kamasutra*** (sanskrit: कामसूत्र, *Kāmasūtra*), kjent i vesten som ***Kama Sutra***, er verdens mest kjente og omtalte tekst om seksualitet. Det er en gammel hindutekst tilskrevet den indiske filosofen Vātsyāyana en gang på 200-tallet e.Kr. Da den ble skrevet, ble seksualitet ansett som en av fire hovedpilarer i et menneskes liv innenfor hinduismen. (Dharma, Artha, Kāma og Moksha). Den er hovedsakelig skrevet i prosaform, men med flere poetiske vers i formen *anuṣṭubh*.

*Kāma* betyr kjærlighet, nytelse og begjær, og har en del praktiske råd om samleie, men teksten handler om langt mer enn bare dette: den tar opp kjærlighet, lyst, flørt, frieri, forføring, avvisning, utroskap og ekteskap, seksuell kraft, manipulasjon og bedrag. *Sūtra* betyr bokstavelig en tråd eller en linje som holder alle ting sammen, og refererer i overført, metaforisk betydning til en aforisme eller en samling aforismer i form av en manual/lærebok.

I motsetning til den populære, vestlige oppfatningen av *Kama Sutra,* er den ikke utelukkende en seksualmanual, men presenterer seg selv som en håndbok med retningslinjer til et dydig og nådig liv som diskuterer kjærlighetens vesen, familieliv og andre aspekter knyttet til menneskelige gleder i livet. *Kama Sutra* blir ofte framstilt som en bok om seksuelle posisjoner under samleie, men i virkeligheten er det kun rundt tjue prosent av boken som handler om dette. Det meste av boken handler om kjærlighetens filosofi og teorier om kjærlighet som utløser lengsel og begjær, hva som tar vare på den, og hvordan og når den er god eller dårlig.

*Kama Sutra* kan ha blitt skrevet mellom 300-tallet f.Kr. og 100-tallet e.Kr., og som et kompendium ble det samlet til sin nåværende form på 100-200-tallet e.Kr.
Fil:KamaSutra05.jpg|alt=
Fil:KamaSutra08.jpg|alt=
Fil:KamaSutra06.jpg|alt=


## Referanser


## Eksterne lenker
* Kama Sutra for nybegynnere, *Klikk.no/kvinneguiden*
* Unedited Kamasutra (PDF), *Yogavidya.com*
Arlo Guthrie

**Arlo Guthrie** (født 10. juli 1947 i Coney Island, Brooklyn, New York) er en amerikansk musiker. Han er sønn av Woody Guthrie. Arlo Guthrie opptrådte på Woodstockfestivalen i 1969.

To av Guthries egne låter er «Coming into Los Angeles» og «Alice's Restaurant Massacree». I 1972 hadde også en hit med Steve Goodmans «City of New Orleans».  

## Diskografi
**Studioalbum**
*1967 – *Alice's Restaurant*
*1969 – *Running Down the Road*
*1969 – *Alice's Restaurant Soundtrack*
*1970 – *Washington County*
*1972 – *Hobo's Lullaby*
*1973 – *Last of the Brooklyn Cowboys*
*1974 – *Arlo Guthrie*
*1976 – *Amigo*
*1978 – *One Night*
*1979 – *Outlasting the Blues*
*1981 – *Power of Love*
*1986 – *Someday*
*1992 – *Son of the Wind*
*1992 – *2 Songs*
*1996 – *Mystic Journey*
*1997 – *This Land Is Your Land: An All American Children's Folk Classic*
*2002 – *Banjoman: A Tribute to Derroll Adams* (diverse artister)
*2008 – *32¢ Postage Due* (også utgitt som *Thirty-Two Cents: Postage Due*
*2009 – *Tales Of '69*

**Livealbum**
*1968 – *Arlo*
*1975 – *Together in Concert* (dobbeltalbum med Pete Seeger)
*1982 – *Precious Friend* (dobbeltalbum med Pete Seeger)
*1994 – *More Together Again* (dobbeltalbum med Pete Seeger)
*1996 – *Alice's Restaurant (The Massacree Revisited)*
*2000 – *Til We Outnumber 'Em* (sammen med diverse artister)
*2005 – *Live in Sydney*
*2007 – *In Times Like These*
*2010 – *Every 100 Years – Live auf der Wartburg*
*2011 – *Live at 2011 New Orleans Jazz & Heritage Festival*

**Samlingsalbum**
*1977 – *The Best of Arlo Guthrie*
*1991 – *All Over the World*

**Singler**
*1967 – "The Motorcycle Song"
*1969 – "Running Down the Road"
*1969 – "Alice's Rock'n'Roll Restaurant" (#97 på Billboard Hot 100)
*1969 – "Coming into Los Angeles" (B-siden)
*1970 – "Valley to Pray"
*1971 – "Ballad of Tricky Fred"
*1972 – "City of New Orleans" (#18 Billboard Hot 100)
*1972 – "Ukulele Lady"
*1973 – "Gypsy Davy"
*1973 – "Lovesick Blues"
*1974 – "Presidential Rag"
*1976 – "Massachusetts"
*1979 – "Patriot's Dream"
*1976 – "Guabi Guabi"
*1979 - "Prologue"
*1981 – "If I Could Only Touch Your Life"
*1981 – "Oklahoma Nights"

## Referanser

## Eksterne lenker
* 
* 
*
Brett Gurewitz

**Brett W. Gurewitz** (født 12. mai 1962) er en amerikansk musiker og gitarist i punkbandet Bad Religion. Han er også innehaver av plateselskapet Epitaph Records.

## Diskografi utenfor Bad Religion
* 2004 *[[Error]]*
* 1996 *[[The Daredevils]]*
* 1985 *[[Seeing Eye Gods]]*

## Eksterne lenker
*
Bundesärztekammer

**Arbeitsgemeinschaft der deutschen Ärztekammern e.V.**, kort **Bundesärztekammer** (forbundslegekammeret), er paraplyorganisasjonen for de 17 tyske legeforeningene (legekamrene). Den representerer 388&nbsp;201 leger (2003).

## Historie

Den tyske legeforeningen ble grunnlagt i 1872 som *Deutscher Ärztevereinsbund*. Organisasjonen ble i 1935 erstattet av *Reichsärztekammer* (Rikslegekammeret). I 1946 ble Rikslegekammerets virksomhet tatt opp igjen under navnet *Arbeitsgemeinschaft westdeutscher Ärztekammern*, som senere ble kalt Forbundslegekammeret.

## Eksterne lenker

*
Basilicata

**Basilicata** er en region i Italia. Regionen grenser mot Campania i vest, Puglia i øst, Calabria i syd. Den har en kort kystlinje mot Tyrrenhavet i vest, og en annen mot Tarantobukta i Det joniske hav i sydøst.

Regionen ble i middelalderen omtalt som *Lucania*. Det fantes flere greske i kolonier i Basilicata Metapontion og Herakleia.

## Referanser


## Eksterne lenker
*
TG

**TG** og **Tg** kan bety:

* The Gathering (**TG**) &ndash; norsk datatreff som arrangeres hver påske
* Teragram (**Tg**) &ndash; 1012 gram
* Transgenderist
* Tangens, en trigonometrisk funksjon
Siste stikk

***Siste stikk*** er et album av den norske gruppen Vamp. Det er gruppens syvende studioalbum, og det andre etter at Vidar Johnsen overtok som vokalist i bandet etter Jan Toft.

*Siste stikk* blir regnet som et roligere album enn det foregående albumet *[[Månemannen]]*, men fremdeles er det flere låter som har et typisk rockepreg. Vamp samarbeidet på tre av låtene («Denne uro», «Kim du nå va?» og «Svin på skog») med Kringkastingsorkestret.

Hovedtekstforfatter på platen var Egersund-dikteren Ingvar Hovland, som skrev tekst til syv av låtene. Samtidig var Vamps huspoet Kolbein Falkeid også synlig på dette albumet med tekster på tre sanger. I tillegg var det tekster av Marit Synnøve Vea, Inger Hagerup og Trond-Ole Paulsen. Øyvind Staveland som skrev de fleste av melodiene, sto også bak teksten til sangen «Kim du nå va?». Stavelands sønn Odin Aarvik Staveland laget fire melodier, mens bassist Carl Øyvind Apeland bidro med musikk på to sanger.

Vamp er et band som har vært bortskjemt med gode anmeldelser siden 1993, og *Siste Stikk* var i så måte ikke noe unntak. Albumet er også blitt gruppens største suksess til nå, og har (per desember 2005) solgt over 70&nbsp;000 eksemplarer, noe som betyr platinaalbum. Det var også det første Vamp-albumet som gikk til topps på VG-lista.

Albumet var tilegnet Øyvind Stavelands kone Åse Aarvik, som døde av kreft sommeren 2005.

## Sporliste
#«Denne uro» (Staveland/Hovland) – 3:15
#«Nok en sang om havet» (Staveland/Hovland) – 3:30
#«Har du sagt A, så har du sagt A» (Staveland/Hovland) – 4:13
#«Et nytt land» (Staveland/Hovland) – 3:49
#«Siste stikk» (Staveland/Hovland) – 3:11
#«Kim du nå va?» (Øyvind Staveland) – 3:59
#«Bleik poet» (Staveland/Falkeid) – 2:57
#«Spor av glør (I Praha)» (Staveland/Vea) – 3:13
#«Eg ser deg overalt» (Staveland/Hovland) – 3:41
#«Loffaren» (Staveland/Falkeid) – 2:54
#«Vår» (Apeland/Hagerup) – 3:09
#«Svin på skog» (Staveland/Apeland/Paulsen) – 3:43
#«Gledespunkter» (Staveland/Falkeid) – 4:43

## Medvirkende
### Vamp
*Vidar Johnsen – Vokal, kor, rapping, gitar
*Øyvind Staveland – Fiolin, bratsj, trekkspill, fløyter, kor, vokal, låtskriver
*Torbjørn Økland – Gitarer, bouzoki, trompet, mandolin, kor, fotograf
*Carl Øyvind Apeland – Bassgitar, gitar, kor, låtskriver, tekniker, fotograf
### Andre medvirkende
*Odin Staveland – piano, trommer, perkusjon, rapp, kor, låtskriver
*Helge Lilletvedt – tangentinstrumenter, trekkspill, orkesterarrangement
*Tore Jamne – trommer, perkusjon
*Stein Inge Brækhus – perkusjon, fotograf
*Georg Reiss – taragato
*Kringkastingsorkestret dirigert av Nick Davies
*Pete Knutsen – orkesterarrangement
*Kolbein Falkeid – tekstforfatter
*Ingvar Hovland – tekstforfatter
*Trond Ole Paulsen – tekstforfatter
*Marit Synnøve Vea – tekstforfatter
*Inger Hagerup – tekstforfatter
*Kjetil Ulland – tekniker
*Morten Hermansen – tekniker
*Per Sveinson – tekniker
*Truls Birkeland – tekniker, miksing, produsent
## Kilder
* Siste stikk Discogs
* Siste stikk Vamp

## Eksterne lenker
*
Nullpunktomsetning

**Nullpunktomsetning** er den omsetningen som gir verken overskudd eller underskudd. For virksomheter med bare ett produkt er dette de faste kostnadene dividert på dekningsgrad (dekningsbidrag dividert på salgsinntekt). For virksomheter med flere produkter er det ikke hensiktsmessig å bruke dekningsbidrag pr. enhet, siden det er snakk om flere typer enheter. I stedet for brukes gjennomsnittlig dekningsgrad. Kalles også dekningspunktomsetning.

Antall enheter som må selges for å få dekket de faste kostnadene, dvs. finne nullpunktet, kan i en enproduktvirksomhet beregnes slik:
 
 NP= \left ( \frac{FK*100}{DG\ per\ enhet} \right ) 

Hvor:
:NP  – er nullpunkt
:FK  – er faste kostnader
:DG     – er dekningsgrad i prosent
Home Insurance Building

**Home Insurance Building** var en bygning i Chicago, tegnet av William LeBaron Jenney og oppført i 1885, men revet i 1931 for å gjøre plass for Field Building, nå kjent som LaSalle National Bank. Det var den første bygningen som i sin helhet baserte seg på en stålramme, og anses som historiens første skyskraper, med ti etasjer og 42 meters høyde. Bygningen anses som et eksempel på Chicago-skolen innen arkitekturen. Bygningen ble reist i kjølvannet av den store bybrannen i 1871 og var et eksempel på nyorientingen i den nye byplanleggingen.

## Referanser


## Eksterne lenker
*
Grunewald (skog)

**Grunewald** («grønn skog») er en ca. 4&nbsp;500 hektar stor skog i den vestlige del av Berlin, i bydelene Charlottenburg-Wilmersdorf og Steglitz-Zehlendorf. Skogen har gitt navn til ortsteilen Grunewald.

I vest grenser skogen Grunewald til elven Havel. En kjede av mindre sjøer renner gjennom skogen, den såkalte Grunewaldseenkette. De største sjøene er Grunewaldsee, Schlachtensee og Krumme Lanke. Ved Havel ligger på Karlsberg det såkalte Grunewaldturm.

## Historie
### Overblikk
I skogsområdet, som først ble kalt *Teltower Heide* eller *Spandower Heide*, ble det i 1542 av byggmester Caspar Theiss oppført et jaktslott, Jagdschloss Grunewald, for kurfyrst Joachim II av Brandenburg. Frem til 1904 ble Grunewald først og fremst brukt som herskapelig jaktområde. Med anleggelsen av Grunewald stasjon ved Wetzlar-banen i 1879 utviklet Grunewald seg til et populært rekreasjonsområde for Berlin. Noen deler av Grunewald ble i de følgende årene bebygget, som villakolonien Berlin-Grunewald i 1889 og Eichkamp i 1919.

### Oppkjøp i 1915
Med det såkalte *Dauerwaldvertrag* kjøpte det kommunale Zweckverband Groß-Berlin i 1915 store skogsområder i Berlin-området av den kongelig-prøyssiske stat, deriblant deler av Grunewald. Bystaten Berlin overtok arealene fem år senere.

Fil:Berlin Wilmersdorf Grunewaldturm.jpg|Grunewaldturm og Havelvassdraget.
Fil:Grunewald1.JPG|Vinterkledd Grunewald
Fil:Nagel, Johann Friedrich - Jagdschloss Grunewald von Nordwesten.png|Jagdschloss Grunewald, malt 1788 av Johann Friedrich Nagel
Fil:Havel_Berlin.jpg|Havel ved «Schildhorn» i Grunewald.
Fil:Teufelsberg ehem Radaranlage.jpg|Teufelsberg, tidligere radarstasjon.


## Eksterne lenker
* 
* Berlins skoger nettsiden til Senatsverwaltung für Stadtentwicklung.
* NATURA 2000-område Grunewald  nettsiden til Senatsverwaltung für Stadtentwicklung
* ''Der Grunewald im Spiegel der Zeit'', Bilder
Dekningsgrad

**Dekningsgrad** kan ha flere betydninger, og kan være et forholdstall innen økonomi, andelen lyttere som kan motta signal fra en kringkaster 
, eller hvor stor del av et areal eller husstander som kan nås via telefonnettet.

## Teknologisk begrep
Dekningsgrad defineres forskjellig ut fra hva slags teknologi det er snakk om. Mobildekning kan oppgis som areal eller befolkningsdekning, mens dekningsgraden for bredbånd normalt bestemmes ut fra antall husstander som har tilgang på teknologien.

I februar 2015 var dekningsgraden for NRK på DAB på 99,5 % mens de kommersielle kanalene hadde dekningsgrad på 92,8 %. Nødnettet i Norge hadde i 2015 en dekningsgrad på ca. 86 %.

## Økonomisk begrep
**Dekningsgrad** innen økonomi er dekningsbidrag i prosent av salgspris, ev. i prosent av salgsinntekt.
Dekningsgraden forteller oss hvor stor del av salgsinntektene som blir igjen til dekning av faste kostnader og eventuell fortjeneste eller overskudd.

DG=\frac{\mbox{Dekningsbidrag pr.enhet} * 100\%\,}{\mbox{Salgspris pr. enhet}}

Dekningsgraden kan også måles som et rent forholdstall (Dekningsbidrag pr. enhet / salgspris pr. enhet eller totalt dekningsbidrag / total salgsinntekt).

Dekningsgrad forkortes ofte til DG.

## Referanser
Sandfirfisle

**Sandfirfisle** eller **markfirfisle** (*Lacerta agilis*) er en firfisleart som er utbredt fra Sør-England og Frankrike helt øst til Bajkalsjøen og Xinjiang i Kina. Den lever ikke i middelhavsområdet. I Alpene lever den helt opp til tregrensa. Den går nord til Danmark, Sverige, Estland og russisk Karelen. Den er aldri funnet i Norge, men lever tett ved grensa i Bohuslän.

Grunnleggeren av moderne taksonomi, Carl von Linné, brukte sandfirfisla som typeart for slekta *Lacerta*. Linné avskydde krypdyr og amfibier, og forstod merkelig nok ikke hvor mangfoldig disse dyregruppene er. Han plasserte faktisk krokodillene i denne slekta som *Lacerta crocodilus*.

## Referanser




## Eksterne lenker
*
Jim Holdaway

**Jim Holdaway** (født 28. mai 1927, død 18. februar 1970) var en  britisk tegneserietegner. 

Han begynte å jobbe som freelancetegner i 1950 til han i 1951 ble ansatt som tegner hos Scion Books. Senere tegnet han for ulike sportstegneserier og for westernserien kalt *Cal McCord*. Hans første avistegneserie het* Romeo Brown*. Han var den første tegneren av *[[Modesty Blaise]]* fram til han døde brått i 1970.

## Referanser


## Eksterne lenker
*
High Street Kensington undergrunnsstasjon

**High Street Kensington undergrunnsstasjon** er en stasjon i Londons undergrunnsbane. Den ligger på Kensington High Street i Kensington and Chelsea, i kollektivsone 1.

Stasjonen betjener linjene Circle og District. 

|}
## Eksterne lenker
* High Street Kensington Underground Station  Transport for London (Engelsk)
Olav Martin Vik

**Olav Martin Vik** (født 1956) er en norsk politiker som representerte Tverrpolitisk Valliste for Øygarden (TVØ). Han var ordfører i Øygarden kommune i Hordaland fra 2000 til 2011. Han ble etterfulgt av Otto Harkestad (Ap).

Vik har siden 2001 vært kirkeverge i Øygarden. Han hadde permisjon fra stillingen i den tiden han var ordfører i Øygarden kommune. 

## Referanser
Mastertape

En **master**(**tape**) er et innspilt lydbånd på produksjonsstadiet. Når lyd *mastres*, overføres som regel en ferdig lydmiks i to kanaler til en mastertape for masseduplisering.

En **remaster** er en lydinnspilling som er mastret på nytt, som regel med bedre utstyr enn tidligere. I dag gjøres dette som oftest digitalt. I noen tilfeller benyttes også lydbånd som er nærmere originalinnspillingen (kopiert i færre generasjoner) enn første gang produktet ble mastret.
Molar masse

Den **molare massen** er massen av 1 mol av stoffet. Antall partikler i 1 mol er gitt ved Avogadros konstant . Begrepet brukes til beregninger på kjemiske reaksjoner og likevekter.

For en mengde stoff med masse *m* som består av *n* mol, er den molare massen for dette stoffet

:  M_m = \frac{m}{n} 

Den måles derfor i g/mol. Med denne definisjonen sammenfaller den molare massen, angitt med denne måleenheten, med atommassen målt i atommasseenheten u.

Svovel har atommassen 32,07 u (står i periodesystemet). Det betyr at stoffmengden 1,00 mol svovel har massen 32,07 g. Den molare massen til svovel blir derfor

:  {M_m} =  \frac{32,07 \mathrm{g}}{\mathrm{1 mol}} = 32,07 \mathrm{\frac{g}{mol}} 

Molare beregninger kan brukes til å beregne hvor mye utbytte man kan få av kjemisk reaksjoner for en bestemt mengde utgangsstoffer.

## Eksempel

Under produksjon av sprit gjæres glukose til etanol etter denne balanserte ligningen

:  \mathrm{C_6H_{12}O_6}(s) \Rightarrow \ \mathrm{2C_2H_5OH}(l) + \mathrm{2CO_2}(g) 

Altså 1 mol glukose reagerer til 2 mol etanol og 2 mol CO2

Hvis man da begynner med 1000&nbsp;g glukose kan man ved hjelp av molare beregninger finne hvor mye etanol som maksimalt kan dannes etter reaksjonsligningen. Nå følger atommassen til et molekyl direkte fra antall atomer det har og deres masser. Det vil si at glukosemolekylet C6H12O6 har massen
6&sdot;12,01&thinsp;u + 12&sdot;1,008&thinsp;u + 6&sdot;16,00&thinsp;u = 180,2&thinsp;u.
Derfor er den molare massen til glukose 180,2&thinsp;g/mol slik at 1000&thinsp;g glukose utgjør 1000/180,2&thinsp;mol = 5,55&thinsp;mol.

På samme måte finner man den molare massen til sprit C2H5OH å være 46,07&thinsp;g/mol. Da det blir produsert to mol sprit for hvert mol glukose, blir det produsert 2&times;5,55&thinsp;mol = 11,1&thinsp;mol med sprit. Det tilsvarer nå en masse (46,7&thinsp;g/mol)&times;(11,1&thinsp;mol) = 511&thinsp;g.

Det kan altså dannes 511&thinsp;g etanol av 1000&thinsp;g glukose, resten blir til karbondioksid. Merk at ved fremstilling av etanol ved gjæring vil gjærbakteriene opphøre å produsere etanol ved 10-15%.

## Se også
*Mol (enhet)
*Kjemisk likevekt

## Referanser


## Litteratur

* P.A. Rock, *Chemical Thermodynamics*, University Science Books, Oxford (1983). ISBN 0-19-855712-5.
Prinz-Friedrich-Leopold-Kanal

**Prinz-Friedrich-Leopold-Kanal** er en kanal i bydelen Steglitz-Zehlendorf i Berlin. Den er en del av Griebnitzkanalen, og forbinder sjøen Griebnitzsee med Stölpchensee. Kanalen er ca. 600 meter lang. Den grenser i vest til Wannsee og i øst til Düppel.

Det går en bro, Hubertusbrücke, over kanalen omtrent midtveis i dens løp. Rett ved broen ligger Hubertusbygningene, med skogshus og restauranten Hubertusbrücke.

Kanalen er oppkalt etter Friedrich Leopold von Preußen.

## Referanser
Jan Helgøy

**Jan Helgøy** (født 7. januar 1945) er en norsk lokalpolitiker (KrF) som var ordfører i Vanylven kommune fra 2003 til 2015. Han var medlem av kommunestyret i Vanylven i seks perioder hvorav tre perioder som ordfører. Før det var han medlem av kommunestyret for Kristelig Folkeparti i tre perioder i Sola kommune i Rogaland..

Han er opprinnelig fra Helgøy i Hjelmeland kommune i Rogaland og flytta til Vanylven i 1987.

Jan Helgøy er bonde av yrke. Han har vært formann for gartnerlaga både i Rogaland og i Møre og Romsdal. 
## Referanser
Kensington High Street

**Kensington High Street** er en gate i Kensington i det vestlige London. Den var tidligere en del av A315.

I den vestlige enden går den over i Hammersmith Road nær Kensington Olympia stasjon. Den går så øst-nordøst forbi Commonwealth Institute og High Street Kensington undergrunnsstasjon. Etter å ha krysset Kensington Church Street går den østover til det sørvestlige hjørnet av Kensington Gardens, nær Kensington Palace. Den går så over i Kensington Road. 

Stykket mellom Commonwealth Institute og Kensington Gardens er et populært handleområde, med både de vanlige butikkjedene og en del mer eksklusive butikker. House of Fraser grunnla et varehus der i 1870; i 2005 ble det annonsert at dette skal legges ned og blir overtatt av Whole Foods Market, en amerikansk kjede av supermarkeder.
Edwin Booth

**Edwin Thomas Booth** (1833–1893) var en amerikansk skuespiller. Han var sønn av en annen kjent skuespiller, Junius Brutus Booth, som oppkalte Edwin etter Edwin Forrest og Thomas Flynn, to av sine skuespillerkollegaer. 

## Booth og Lincoln
Edwins yngre bror, John Wilkes Booth, var også skuespiller, men er kjent som morderen av president Abraham Lincoln i 1865. Ironisk nok så reddet Edwin Booth livet til Abraham Lincolns sønn, Robert Lincoln, fra enten stor skade eller til og med den sikre død ved å dra ham opp på togplattformen etter at han hadde falt utenfor.

## Teaterkarriere
Edwin Booth gjorde sin debut på scenen i stykket Richard III i Boston i 1849. I sine første opptredener spilte han vanligvis sammen med sin far. To år senere hadde han sin første hovedrolle ved å overta for sin far. 

Etter farens død i 1852 dro Booth på en verdensturne, besøkte Australia og Hawaii, og fikk endelig anerkjennelse for egen navn etter en forestilling i Sacramento, California, i 1856. Han ville etter hvert bli anerkjent som en fremragende skuespiller.

Fra 1863 til 1867 hadde Booth ha ansvaret for Winter Garden Theatre i New York City, hovedsakelig med Shakespeare-tragedier. I 1865 overtok han Walnut Street Theatre i Philadelphia. 

## Mordet på Lincoln
Etter at Lincoln ble myrdet, var vanryet knyttet til familienavnet Booth og tvang ham til å holde seg unna scenen i mange måneder, en periode som ble dramatisert i 1955 i filmen *[[Prince of Players]]* med Richard Burton i hovedrollen som Edwin Booth. Filmen var basert på biografien til Eleanor Ruggles med samme tittel. Booth kom tilbake til scenen i Winter Garden i januar 1866 for spille hovedrollen i Hamlet, en rolle som etter hvert ble hans signatur.

I 1867 ødela en brann Winter Garden Theatre med det resultat at bygningen ble ødelagt og revet. Booth bygget deretter Booth Theatre, ferdig i 1869 og fortsatte en fornyet skuespillerkarriere. Panikken i 1873 fikk Booth Theatre til å gå konkurs i 1874, og det tvang ham ut på en ny verdensturne for å gjenskape formuen.

## Gift
Booth var gift med Mary Devlin fra 1860 til 1863, det året hvor hun døde. Han giftet seg senere på nytt med Mary McVicker i 1869, og ble atter enkemann i 1881.

I 1888 grunnla Booth Player’s Club i New York. Han siste forestilling var i hans signaturrolle som Hamlet i 1891 ved Brooklyn Academy. Han døde i 1893 i Player’s Club som fortsatt står og har et portrett av skuespilleren, malt av den berømte amerikanske maleren John Singer Sargent.

## Referanser


## Eksterne lenker
* 
* 
* 
*  Edwin Booth reddet livet til Abraham Lincolns sønn
*   John Singer Sargents portrett av Edwin Booth
*  Prince of Players hos Internet Movie Database
Copyright (tegn)

**©** er det engelske og amerikanske tegnet for opphavsrett. Lenge var det i Storbritannia og USA et krav at man for å få opphavsrettsvern måtte bruke copyright-merket, men dette ble oppgitt ved landenes tilslutning til den verdensomspennende Bernkonvensjonen om opphavsrett. I tråd med denne konvensjonen oppstår opphavsretten i og med at åndsverket blir til, slik regelen også er i Norge.

I Norge har bruk av copyright-merket aldri vært noe vilkår for opphavsrettvern. Imidlertid merkes ofte utgitte verk med symbolet både i Norge og andre land, men da kun for å opplyse brukere av verket om opphavsrettens eksistens, i kombinasjon med opplysninger om hva dette innebærer av begrensninger for utnyttelsen av verket. Bruk av copyright-merket har altså ingen rettslig betydning.

## Se også
* Opphavsrett
* Åndsverkloven
* Lawrence Lessig

## Eksterne lenker
*
Hermann Aldinger

**Hermann Aldinger** (født 22. juli 1907 i Stuttgart-Cannstatt, død 2. november 1993) var en tysk general Luftwaffe. Han deltok som oberst og kommandør for et regiment i Legion Condor i den spanske borgerkrig, og mottok 24. september 1942 *[[Deutsches Kreuz]]* («tyske kors») i gull for sine fortjenester. Senere ble han kjent som adjutant for generalfeltmarskalk Erwin Rommel. 

13. oktober 1944, den dagen Rommel ble presset til selvmord, satte generalen sin adjutant inn i saken, og Aldinger foreslo at de sammen kunne prøve å skyte seg ut. De hadde unnsluppet alvorlige situasjoner ved fronten før, og kunne prøve det nok en gang. Men Rommel forklarte at han måtte tenke på sin kone og sønn, og tok avskjed med Aldinger, som tok telefonen da den ringte 25 minutter senere, med beskjed om at Rommel angivelig hadde fått hjerneblødning i bilen.  

I 1957 ble Aldinger opptatt i *[[Bundeswehr]]*, og fra høsten 1961 til høsten 1963 var han generalmajor/*Kommandeur* i *[[Deutsche Luftwaffe]]*.

Hans barnebarn var den senere tyske forsvarsminister og NATO-generalsekretær Manfred Wörner.

## Referanser
Marineminnesmerket i Laboe

**Marine-Ehrenmal Laboe** (marineminnesmerket i Laboe) var opprinnelig et minnesmerke for tyske marinesoldater som falt under første verdenskrig. Minnesmerket ble ferdigstilt i 1936 og innviet av Adolf Hitler og viseadmiral Adolf von Trotha 30. mai 1936 på 20-årsdagen for Jyllandsslaget. I 1954 ble minnesmerket tilegnet sjøkrigens falne fra alle nasjoner. Tårnet som er 72 meter høyt og rager 85 meter over havet, er bare en del av minnesmerket. Nedenfor tårnet ligger ubåten «U995» fra andre verdenskrig som museumsskip. Minnesmerket er en viktig turistattraksjon, og tyske marinefartøy som passerer stanser alltid for å ære de falne soldatene.

## Eksterne lenker
* 
* Deutscher Marinenbund e.V. – Marine-Ehrenmal Laboe
Ejlif Krogager

**Ejlif Egon Richard Søndergaard Krogager** (1910–1992) var en dansk prest og reiselivsgründer.

Krogager, som var prest i det danske sognet Tjæreborg i Jylland, ble kjent over hele Skandinavia som «Tjæreborgpresten»  Han grunnla i 1951 Nordisk Bustrafik, og senere Tjæreborg Reiser. I 1962 startet han flyselskapet Sterling Airlines. Turene gikk i starten kun til Spania, men etter hvert  ble antallet destinasjoner utvidet betydelig, både innen Europa og til andre verdensdeler.

Krogager startet beskjedent: Like etter siste verdenskrig, da dansker hadde vært avskåret for all reisevirksomhet utenlands, leide han en buss, ble med selv som reiseleder og overtalte medlemmer fra menigheten til å være med på turen, til nær selvkost.

Krogager var den som innførte det begrepet som vi senere kaller pakketurer

## Referanser


## Eksterne lenker
* Eilifs gravstein på gravsted.dk
Tracii Guns

**Tracii Guns** (født 20. januar 1966) er en amerikansk musiker og gitarist i bandet Brides of Destruction og L.A. Guns.

Han startet karrièren som frontfigur i bandet L.A. Guns, som i 1985 slo seg sammen med Axl Rose's band Hollywood Rose og dannet Guns N' Roses. Tracii Guns forlot Guns N' Roses før bandet ble verdensberømte med blant andre albumene *[[Appetite for Destruction]]*, *[[Use Your Illusion I]]* og *[[Use Your Illusion II]]*. Tracii Guns gikk så tilbake og gjendannet bandet L.A. Guns.

## Referanser


## Eksterne lenker
* 
* 
* 
*
Norsk Forleggersamband

**Norsk Forleggersamband** er en sammenslutning for norske forlag med en kristen profil. Sammen med Norsk Bokhandlersamband utdeler Forleggersambandet årlig Emmausprisen for bøker som «på en fremragende måte formidler og aktualiserer kristen tro og kristne verdier». 

Bokhandlersambandet og forleggersambandet har en velfungerende samarbeidsrelasjon til sine større, religionsnøytrale søsterorganisasjoner Den Norske Bokhandlerforening og Den norske Forleggerforening.

Sambandet omfattet per 2017 følgende sju forlag:
* Genesis forlag
* Hermon forlag
* IKO-forlaget
* Lunde forlag
* Luther forlag
* Proklamedia
* Verbum

## Referanser
FONO

**FONO** er en interesseorganisasjon for norske plateselskaper. Organisasjonen ble stiftet i 1980 og har som formål å fremme norsk musikkproduksjon og fonogrammet som kulturmedium.

Organisasjonen har siden 1994 delt ut Bjellesauprisen til personer eller institusjoner som har gjort en spesiell innsats for norsk musikk. Sammen med IFPI Norge deler FONO ut Spellemannprisen og tildeler salgstrofeer i musikkbransjen.

## Eksterne lenker
* 
*
Intelligenspartiet

**Intelligenspartiet** eller *Troppen* var en norsk (kultur)politisk gruppering som samlet seg omkring Johan Sebastian Welhaven.
«Intelligensen»s viktigste parole angikk forholdet til Danmark. De mente at det var viktig å bygge det nye Norge med sterk forankring til dansk kultur, dansk språk og en estetikk som var preget av Johan Ludvig Heiberg. De representerte en motpol til Patriotene der Henrik Wergeland var frontfigur; blant patriotene gikk Intelligenserne under navnet «danomanerne». Det var etterkommere av Intelligenspartiet som senere skulle komme til å stifte partiet Høyre.

Konflikten hadde utspring i studentmiljøet og ble utløst av Welhavens angrep på Wergelands verdensdikt i Morgenbladet 15. august 1830, Skabelsen, Mennesket og Messias. Den utviklet seg gjennom Stumpefeiden og Dæmringsfeiden og tilspisset seg en siste gang i 1838, da Intelligensene iverksatte pipekonsert ved andre framføring av Wergelands syngespill *Campbellerne* eller *Den Hjemkomne Sønn*. Framføringen ble brukt som et påskudd. Stykket i seg selv var harmløst, og det var første gang Wergeland fikk et stykke framført på et offentlig teater. Reaksjonene sto ikke i rimelig forhold til situasjonen.

Hartvig Lassen skriver at «Partihadet» her hadde grepet «en meget upassende Anledning til at skaffe sig Luft mod en politisk Modstander». Intelligensepartiet led ved denne anledning nederlag. Men en av deres representanter, Peter Jonas Collett, forsøkte å forsvare Intelligensens opptreden ved en artikkelserie i Den Constitutionelle, der Welhavens estetiske synspunkter nok en gang ble anført mot Wergeland på en ekstrem måte. Blant annet ble følgende påstått: «Der er intet Haab længer; vi have intet mere at vente; hans Genius ligger dræbt i hans egen Barm.»

Lassen konstaterer at hver gang Wergeland på denne måten ble fordømt, «gik hans Digtning frem med usvækket Friskhed, kun bestandig med større Renhed og Harmoni» (jf. Lassen, Harvig 1877, *Henrik Wergeland og hans Samtid*).

## Se også
*Konflikten mellom Wergeland og Welhaven
*Intelligentsia
Bataljonsstridsgruppe

En **bataljonsstridsgruppe** er et lite forband i en armé. Bataljonsstridsgruppen består vanligvis av en redusert infanteri- eller panserbataljon (gjerne med to kompanier eller eskadroner) samt en attachert blanding av mindre panser-, kavaleri, infanteri- og støtteavdelinger organisert etter stridsgruppens oppdrag. Infanteri- eller panserbataljonen står for stridsgruppens stabs- og ledelseselement, og bataljonssjefen er stridsgruppens leder.

Strukturen i en stridsgruppe er fleksibel, og den kan omorganiseres raskt for å tilpasse seg endringer i kampsituasjonen. En offensiv stridsgruppe kan for eksempel være sentrert rundt en redusert panserbataljon, med to stridsvogneskadroner støttet av et attachert infanterikompani. En mer defensiv stridsgruppe kan sentreres rundt en redusert infanteribataljon, med to kompanier og en pansereskadron. Støtteavdelingene vil ofte omfatte en oppklaringstropp (kavaleri), en luftvernenhet, en antipanserseksjon og ingeniørenhet, pluss artilleristøtte.

En panserdivisjon eller mekanisert divisjon kan ha inntil 12 separate bataljonsstridsgrupper til disposisjon, med tre eller fire i hver brigade.

## Eksterne lenker
* Battle groups and company groups – armedforces.co.uk
J.M. Stenersens Forlag

**J.M. Stenersens Forlag AS** er et norsk bokforlag grunnlagt i 1892, som siden 2003 har vært eid og drevet sammen med Kagge forlag. Forlaget var i fire generasjoner drevet av personer fra Stenersen-familien.

## Historie og utgivelser

Forlaget ble etablert i 1892 av Johan Martin Stenersen (1866–1948). To av de første større bokutgivelsene forlaget tok på seg, var å gi ut Norges Matrikkel for den norske stat samt *[[Landstads salmebok]]*, som forlaget hadde enerett på utgivelse av.

I 1899 utgav det praktverket *[[Heimskringla#Den norske folkeutgaven|Snorres kongesagaer]]* med illustrasjoner av malerne Halfdan Egedius, Christian Krohg, Gerhard Munthe, Eilif Peterssen, Erik Werenskiold og Wilhelm Wetlesen. Denne utgaven regnes blant det ypperste av norsk bokkunst og er fremdeles i salg. Utgivelsen av førsteutgaven førte imidlertid til at forlaget gikk konkurs. Hovedårsak var at boka var trykt med gotiske bokstaver som var i ferd med å bli regnet som avleggs. Rettigheten ble kjøpt ut av boet, slik at neste utgave av Snorre, inkludert en uhyre populær folkeutgave, ble satt med latinske bokstaver.

For øvrig samarbeidet forlaget lenge med Staten, og trykte en mengde trykksaker, blanketter og lover. I 1903 etablerte J. M. Stenersen dessuten firmaet Folkeboksamlingenes Ekspedisjon som ble drevet ved siden av eget forlag, og som stod for innbinding og salg av bøker til folkebibliotekene. Siden 1895 hadde Stenersen da allerede vært ansvarlig for ekspedisjonen av barnebøker til boksamlingene i Norge. I 1921 ble arbeidet med materiell og blanketter organisert i et eget forlag, Sem og Stenersen AS.

Under andre verdenskrig inngikk Stenersens forlag et samarbeid med Quislings fascistparti Nasjonal Samling (NS) med et spesielt ansvar for å utgi tyske bøker oversatt til norsk. Forlaget endret under krigen navn til G. Stenersens Forlag, etter Gunnar Stenersen (1901–1968), sønn av Johan Martin Stenersen, og utga nazistisk propagandalitteratur, som i 1943 ble overtatt av det nyetablerte Centralforlaget. I denne perioden var disse to, samt Blix forlag, Atlantic forlag, Viking forlag og Kamban forlag, benevnt som «NS-forlagene».

Etter krigen sørget kunstsamleren, aksjemegleren og forfatteren Rolf Stenersen (1899–1978) for at forlaget overlevde. I nyere tid har forlaget inngitt seg på filmproduksjonen av Thor Heyerdahls liv, og i større grad gitt ut kunstbøker, blant annet med  Ferdinand Finne (1910–1999). En del kokebøker har det også blitt. I 1990-årene ble forlaget drevet av den tidligere den Aschehoug-redaktøren Halfdan Freihow. I 2003 ble forlaget overtatt av Kagge Forlag, men har beholdt navnet.

## Referanser


## Eksterne lenker
* Forlagets hjemmesider
Vaterland Børneasyl

**Vaterland Børneasyl** var et barneasyl i Kristiania.  Det ble etablert i 1838–1839 i Spinderigaarden på Vaterlands Torv (Lilletorvet fra 1872), og hadde som sitt mandat å gi beskyttelse til barn i alderen mellom to og syv år, dog ikke fler enn to hundre.  En assosiert dameforening ble etablert samtidig.

En av de tidligere ledere for asylet var Vilhelmine Ullmann. Asylet flyttet i 1847 til Tomtegården, som var gitt av kjøpmann Thor Olsen sammen med et legat på  norske kroner. I 1930 kjøpte de nye lokaler i Sandakerveien 63 og endret navn til Thor Olsens Stiftelse. Siden 1933 har det vært drevet barnehage i bygningen.

## Litteratur
*Knut Are Tvedt (red): *[[Oslo byleksikon]]*, Kunnskapsforlaget 2010, side 305, ISBN 978-82-573-1760-7

## Eksterne lenker
* Barneasylene: Dager med "Leg og passende Beskjæftigelse" fra Tobias 4/97/ Oslo byarkiv
Ane Hansdatter Kismul

**Ane Hansdatter Kismul** (født 8. mars 1980 i Mosjøen) er politiker for Senterpartiet. Fra 2018 er hun sekretariatsleder for Senterpartiets stortingsgruppe.

## Biografi
Kismul var leder av Natur og Ungdom i årene 2003–2005. Hun arebidet deretter en periode som prosjektleder i Norsk Bioenergiforening (NoBio). I 2006 var Kismul generalsekretær i den nystiftede Norsk Vindkraftforening, Norwea.

Hun har arbeidet som rådgiver for Senterpartiets fraksjon i energi og miljøkomiteen på Stortinget og har vært politisk rådgiver for landbruksminister Trygve Slagsvold Vedum og forgjengeren Lars Peder Brekk (Sp). Fra 28. september 2012 til regjeringsskiftet etter stortingsvalget i 2013 var Kismul statssekretær i Olje- og energidepartementet.

2015–2017 var hun politisk rådgiver i Norges Bondelag. Fra 2018 er hun sekretariatsleder for Senterpartiets stortingsgruppe.

## Referanser




## Eksterne lenker
* 
*
Fylkesvei 889

**Fylkesvei 889** (**Fv889**) går mellom Smørfjord i Porsanger og Havøysund i Måsøy. Veien passerer bygdene Kokelv, Selkop, Lillefjord, Latter, Slåtten, Snefjord, Krokelv og Bakfjord

## Historie
Historisk sett ble det først anlagt en grusvei på strekningen Smørfjord-Kokelv i 1938.

I 1974 ble strekningen Kokelv-Snefjord åpnet.

I perioden 1975 til 1988 ble strekningen Snefjord-Havøysund betjent av bilferge. Fergen anløp stedet Skavika i Snefjord.

Havøysundbrua mellom Havøysund og fastlandet stod ferdig i 1986. 

Strekningen Snefjord-Havøysund ble offisielt åpnet for ferdsel av kong Olav V 18. august 1988.

Før 1. januar 2010 hadde veien status som riksvei. Etter at regionsreformen trådte i kraft har den status som fylkesvei.

I 2019 ble de tidligere fylkesvei 155 (Finnmark) og fylkesvei 162 (Finnmark) armer av veien.

## Nasjonal turistvei

Strekningen mellom Kokelv i Hammerfest og Havøysund i Måsøy har status som *[[nasjonal turistvei]] Havøysund*. Turistveien er 66&nbsp;km lang.

## Kommuner og knutepunkter

###### 

## Referanser




## Eksterne lenker
* Vegvesenets vegkart 
*
Thor Olsen

**Thor Olsen** (født 20. november 1786 på Bråten i Nes i Akershus, død 1868) var en norsk kjøpmann og mesén i Kristiania. Han giftet seg 20. juli 1821 i Aker med Elisabeth Aamodt fra Sørkedalen (1795-1847). Ekteskapet var barnløst.

Hans karriere i Kristiania begynte i 1811 i med ansettelsen som kramboddreng hos kjøpmann Christian Olsen i Grensen, hvoretter han etablerte egen geskjeft i Skippergata (1813). Ti år senere hadde han en formue på 20 tusen speciedaler, og i 1829 kunne han bygge sin egen forretningsgård (palé) i Dronningens gate 16.

Som en av byens ti rikeste menn ble Olsen i 1837 innvalgt i det første bystyret og var ett av medlemmene som fikk flest stemmer. Som særlig bygningskyndig ble han valgt inn i komiteen for børsbygningen, og han ble senere medlem av styret for Børsen. Han var også medlem av byggekomiteen for kongeboligen (Slottet), og av komiteene som forberedte byens bygningslov av 1842 og spørsmålet om utvidelse av byens grenser. Videre var han med i den første gatenavnkomité for byen (med Johan Sebastian Welhaven og Christian Christoph Andreas Lange). Han var ivrig skytter og doyen (eldste medlem) for Skydeselskabet Christian Augusts Venner. Thor Olsen var også teaterinteressert og var styremedlem i selskapet som stor for oppførelsen av Christiania Theater. Som menneskevenn var han også kjent for bidrag til barnevernet.

Som mesén, med bidrag til kunsten, kan man peke på oppdraget til Peder Balke om veggdekorasjoner til byboligen (1837–1843) (hvorav flere i Oslo Bymuseum), samt tretten andre malerier som prydet Olsens hjem. Ved sin død testamenterte han viktige bidrag til Vaterland Børneasyl. I 1930 ble dette omdøpt til Thor Olsens Stiftelse.  Han er også minnet med Thor Olsens gate Oslo.

## Referanser
Mamelukk

**Mamelukk** (på arabisk skrevet مملوك (i entall) og مماليك (i flertall), «eid», også transkribert som *mamluk*, *mameluk*, *mameluke*, *mamaluke* og *mamluke*) var en type livvaktsoldater og militær herskerklasse av tyrkisk eller tsjerkessisk opphav som virket i blant annet Egypt fra 1100-tallet til omkring 1800. 

## Historie

Det mest varige mamelukkregimet var den militær kavalerikasten i Egypt i middelalderen, som hadde utviklet seg fra rangen som slaver og soldater. De opprinnelige mamelukkene var slave-soldater av ikke-arabisk herkomst som frivillig og under tvang omvendte seg til islam, og som tjente som ridende livvakt for de muslimske kalifene og sultanene i Ajjubidedynastiet på 1100- og 1200-tallet. Mamelukkene utviklet seg til en stor hær og mektig krigerklasse som blant annet ble herskere over Mamelukksultanatet, et imperium de etablerte i Egypt og Syria fra 1250 til 1517. Mamelukkene fortsatte å være den dominerende eliten i Egypt under Det osmanske rikets overherredømme fram til den franske generalen Napoleon invaderte landet i 1798. 

Ettersom islamsk rett forbød at den som var født muslim ble gjort til slave var man nødt til å skaffe slaver fra fortsatt ikke-islamske områder som blant annet Sør-Russland og Kaukasus. Disse slaver ble utdannet til soldater og kalt *mamluker* (ordrett *eiede*). Mange av dem steg i gradene og hadde høye embeter både i hæren og forvaltningen. Deres etniske opprinnelse var hovedsakelig tidligere tyrkiske slaver, egyptiske koptere,  tsjerkessere, abkasere og georgiere. I tillegg hadde mange også opprinnelse fra Balkan, albanere, grekere og sør-slavere.

Mamelukkene var formidable krigere, ettersom de var trent fra barndommen av, og en slik hær klarte å forsvare Egypt mot en mongolsk invasjonshær (dette var etter Djengis Khan).

Også i Nord-India fantes det fra 1200- til 1400-tallet dynastier av fryktede, tyrkiske mamelukker.


Fil:Mamluk.jpg|Osmansk mamelukk i Egypt i 1779, iført vanlig krigerdrakt med vide bukser, sid jakke og høy fess.

Fil:Mamluke.jpg|En osmansk mamelukkrytter, tegnet av Antoine Charles Horace Vernet i 1810.
Fil:El dos de mayo de 1808 en Madrid.jpg|Francisco Goyas maleri av kampen mot mamelukkene i Madrid i Spania 2. mai 1808.


## Referanser


## Litteratur
* Crecelius, Daniel; Djaparidze, Gotcha (2002): «Relations of the Georgian Mamluks of Egypt with Their Homeland in the Last Decades of the Eighteenth Century», *Journal of the Economic and Social History of the Orient*, **45** (3), ISSN 0022-4995
* Hathaway, Jane (1997): *The Politics of Households in Ottoman Egypt: The Rise of the Qazdaglis*. Cambridge: Cambridge University Press, s. 103-104.
* McGregor, Andrew James (2006): *A Military History of Modern Egypt: From the Ottoman Conquest to the Ramadan War*. Greenwood Publishing Group, ISBN 9780275986018,
* Philipp, Thomas; Haarmann, Ulrich ([1998] 2007): *The Mamluks in Egyptian Politics and Society* (Cambridge Studies in Islamic Civilization), Cambridge University Press

## Eksterne lenker
*
Skydeselskabet Christian Augusts Venner

**Skydeselskabet Christian Augusts Venner** var et skyteselskap i Kristiania.
Det ble etablert i 1810 med begrenset adgang, aller helst for byens skyttere, og hadde ukentlig skytetrening og sammenkomst på restauratør Helverschous løkke.  Den årlige «fuglekongen» var foreningens utmerkelse.  Krav om høy årlig kontingent og enstemmig godkjenning av nye medlemmer, gjorde at dette i praksis ble en venneklubb for byens rike, der Henrik Wergeland aldri ble godkjent, tross utallige søknader og hyldningsdikt til klubben.  Kjøpmann Thor Olsen var klubbens doyen, og etter dennes bortgang i 1868, avled også klubben ganske snart.  
Klubben er omtalt i Lars Kalvig, *Skydeselskabet Christian Augusts venner*, Arkivmagasinet, 1:1994

## Sang for Skydeselskabet «Kristian Augusts venner»
:Av Henrik Wergeland, fra hans Digte, 2de bind (1833–1841).  
:Melodi: Svøm trygt paa Codans Bølge.

O Fædreland, Du ejer / hver Normands Arm og Blod!
Tvivl ei da om din Sejer / saalidt som om hans Mod.
Han slumrer ei i Freden: / Paa Fienders Overmagt
saa vak som ørn i Reden / Han vaager paa sin Vagt.

Om Sværdet ved sin Hofte / Han end ei drager ud,
trofaste Rifle ofte / maa ned til Prøveskud.
Det Bly, som Maalet rammer, / vel rammede sin Mand,
om Krigens vilde Flammer / slog om vort Fædreland.

Selv Byens stille Borger / ei dæmpe kan den Lyst:
Han vælter Dagens Sorger / en Aften fra sit Bryst.
Han i det Grønne æve / vil Ungdomsdont igjen:
sin Rifle vil han prøve, / Den er hans ældste Ven.

Flyv sikkert da, vor Kugle! / Tør hænde, Du engang
kan træffe andre Fugle / end Glædens paa vor Stang.
Om Ørnesværmen bryder / engang fra mørken øst,
paany blandt Normænd lyder / Kolbjørnsenernes Røst.

Et Hurra, Skytter gjæve, / da for vor Kappedyst!
Et freidigt Hjerte leve / i hver en Skyttes Bryst!
Vort høie Hurra hvifter / fra Skjoldet Tidens Rust -- 
et Minni for vor Stifter, / for Kristian August!

## Referanser
Sigbjørn Hjelmbrekke

**Sigbjørn Hjelmbrekke** (født 1979) var leder i Norsk Målungdom fra 2004 til 2005. Han er utdannet samfunnsøkonom og er i dag forsker ved Telemarksforskning i Bø i Telemark. 

Hjelmbrekke var også medlem av Rød Valgallianse og toppet partiets liste ved kommunevalget i Osterøy i 2001. Han har også stått på fylkeslister i Hordaland. I 2004 var han medvirkende i Opplysningskontorets *(ml) – en marxist-leninistisk popmusikal* som tar for seg ml-bevegelsens historie.
Mikhail Ivanov (langrennsløper)

**Mikhail Petrovitsj Ivanov** (russisk: Михаил Петрович Иванов; født 20. november 1977 i Ostrov) er en russisk langrennsløper. Han vant gull på 50&nbsp;km klassisk i OL 2002 i Salt Lake City og bronse på 30&nbsp;km klassisk i VM i Lahtis 2001. Han har 2 seire i verdenscupen, begge i klassisk stil. I tillegg tok han 2.-plassen på femmila i Holmenkollen i 2000.

## Referanser


## Eksterne lenker
*
Mikhail Devjatjarov

**Mikhail Talgatovitsj Devjatjarov** (russisk: Михаил Талгатович Девятьяров; født 25. februar 1959 i Tsjusovoj) er en sovjetisk tidligere langrennsløper. Han tok gull på 15&nbsp;km klassisk i OL i Calgary i 1988, og han har to verdenscupseire.

## Referanser


## Eksterne lenker
*